Йәш ир артабан нимә булғанын яҙа-йоҙа ғына иҫләй. Аңҡы-тиңке булып тәүҙә дауахана коридорындағы эскәмйәлә ултырҙы, унан райүҙәк урамдары буйлап ҡайҙа барғанын да аңламай йөрөнө. Башында ҡайнаған мең төрлө уйҙарының рәте-сираты булманы. Киреһенсә, улар бергә уҡмашып, сискеһеҙ төйөн булып мейеһен зыңҡытып тик торҙо. Нисек бәлә-ҡазаға осрамай ғына ауылына ҡайтып еткәндер, билдәһеҙ. Уға инде ни булһа ла барыбер ине, буғай.